ACORD DE PARTENERIAT
   Nr. ….. din …….2026
 
Teleskop System SRL, cu sediul în România, înregistrată la Registrul Comerțului cu nr. J10/1581/2022, CUI 47253824, e-mail: office@teleskop.ro, tel. 0740042224, www.teleskop.ro, reprezentată prin dna Monica Mocanu, Administrator, denumită în continuare Coordonator

și 

Liceul/Școala/.................................................... cu sediul în ………………………………..din România/Republica Moldova, reprezentată prin dl./dna ........................................................., Director, denumită în continuare Școala parteneră,

 
Art. 1. Scopul acordului
Prezentul acord este încheiat în vederea parteneriatului dintre părți pentru Cercetarea „Școala mai aproape 2026 - despre învățare și profesionalism” în licee și școli gimnaziale.
 
Art. 2. Responsabilitățile părților
 
Coordonator 
1. Va pune la dispoziție chestionarul* de cercetare „Despre învățare și profesionalism”, în toate conturile de tip școală Teleskop, precum și asistența metodologică necesară.
2. Va prelua datele transmise pe email de Școlile partenere și va realiza raportul de cercetare „Școala mai aproape 2026” pe baza datelor generale agregate.
3. Va transmite Școlii partenere, până la data de 1 noiembrie 2026, raportul public de cercetare realizat pe baza datelor generale agregate, precum și o diagramă de tip benchmark (în regim confidențial).
4. Va transmite Școlii partenere, până la data de 1 noiembrie 2026, un certificat de participare la cercetare.

Școala parteneră:
1. Își va face un cont instituțional în Teleskop www.teleskop.ro (cont de tip „School”) și va aplica chestionarul “Despre învățare și profesionalism” pentru a fi completat de elevi. 
Generarea linkurilor se poate face:
 - fie câte un link pentru fiecare nivel de clasă (de exemplu, un link pentru toate clasele a IX-a)
 - fie un link pentru toți elevii școlii (rezultatele vor fi analizate doar la nivel de școală)
2. Va transmite Coordonatorului la adresa office@teleskop.ro, până la 10 octombrie 2026 rezultatele chestionarelor în format CSV, pentru includerea în analiza agregată.
3. Va face demersuri pentru ca linkul de cercetare să ajungă la cât mai mulți elevi, respectând caracterul benevol al participării elevilor la completarea chestionarului.
4. Va face demersuri pentru ca la finalul parteneriatului, profesorii și elevii din școală să aibă acces la raportul rezultat.
Art. 3. Considerații generale
Toate etapele cercetării respectă standardele de anonimizare a datelor și a numelor școlilor iar chestionarele Teleskop nu colectează date cu caracter personal. Cercetarea vizează învățarea și motivația și poate fi realizată de orice școală din România sau din Republica Moldova, cu respectarea legislației în vigoare.
 
Art. 4. Dispoziții finale
Acordul intră în vigoare la data semnării de către ambele părți. Orice modificare sau completare se poate realiza doar prin acordul scris al ambelor părți. Oricare dintre părți poate înceta colaborarea prin notificare scrisă transmisă celeilalte părți.

*Chestionarul „Despre învățare și profesionalism”, disponibil în conturile Teleskop de tip școală, cuprinde următoarele 9 întrebări: 
 
1. Cât de important este ca oamenii să fie buni profesioniști în meseriile pe care și le aleg? (1-2-3-4-5)
2. Ce înseamnă pentru tine ca cineva să fie un bun profesionist? Poți menționa 2–3 calități care îți vin în minte. (răspuns deschis)
3. Ai putea descrie în câteva cuvinte un moment de „Aha!” avut de curând, când ai realizat că ai înțeles foarte bine ceva la școală sau în viața de zi cu zi? (răspuns deschis)
4. În ce măsură crezi că elevii din alte țări folosesc metode de învățare diferite față de elevii din țara noastră? (1-2-3-4-5)
5. Poți descrie în câteva cuvinte cum procedezi când înveți acasă, ce metodă simți că funcționează pentru tine? De la cine știi această metodă? (răspuns deschis)
6. Câtă încredere ai că știi cum să înveți? (1-2-3-4-5)
7. În ce măsură vezi o legătură între felul în care înveți acum ca elev și capacitatea de a deveni un bun profesionist ca adult? (1-2-3-4-5)
8. În ce măsură, în ultimul timp, ai făcut schimbări în felul în care înveți acasă, datorită apariției inteligenței artificiale? (1-2-3-4-5)
9. La final, ce crezi că ar trebui să se schimbe pentru ca motivația și învățarea ta să fie (și) mai bune? (răspuns deschis)
 
Prezentul acord se semnează astăzi, ........................., în două exemplare, câte unul pentru fiecare parte, și este valabil până la data de 1 noiembrie 2026.
 

 Coordonator,                                                                                                        Școala parteneră
 Teleskop System SRL                                                                                          ………………….
 Monica Mocanu                                                                                                    ………………
 Administrator                                                                                                          Director                      

